Arne Bang-Hansen
Store norske leksikon,Kunst og estetikk,Film, TV og teater,Norske skuespillere
Arne Bang-Hansen var en norsk skuespiller som debuterte i 1932 som volontøren i Sigurd Christiansens Dydens have på Nationaltheatret.
Han var en humørfylt og artistisk komediekunstner, ikke minst i Ludvig Holbergs verker, og en skarpsindig menneskekjenner i tragedien og i det moderne psykologiske drama. Bang-Hansen spilte med dyp innsikt Gibbs i Cocktail Party av T. S. Eliot og Callifer i Drivhuset av Graham Greene, viste sin menneskekunnskap som Leonid og Firs i Anton Tsjekhovs Kirsebærhaven, var en myndig Kroll i Rosmersholm og gjorde sterkt inntrykk som foreleseren i Franz Kafkas Beretning for et akademi. Med stor innlevelsesevne skildret han taperne i livet, blant annet portieren i Hughie av Eugene O'Neill.I 1985 ga han ut selvbiografien Fra mitt skjeve hjørne. Han spilte dessuten i en rekke filmer fra 1934 av. Teatertilknytning  Den Nationale Scene i 1934–1938  Nationaltheatret i 1938–1941 og fra 1949  Carl Johan Teatret i 1941–1945  Centralteatret i 1945–1948  Trøndelag Teater i 1948–1949 Les mer i Store norske leksikon Arne Bang-Hansen i Norsk biografisk leksikon norsk teaterhistorie